**DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-160 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, atsižvelgdama į Kriaunų bendruomenės 2023 m. birželio 12 d. raštą „Dėl nuomos sutarties sudarymo“, Rokiškio rajono savivaldybės taryba nusprendžia:

1. Leisti iki 2029 m. birželio 10 d. išnuomoti be konkurso asociacijai Kriaunų bendruomenei, kodas 173740967, buveinės adresas Sartų g. 19, Kriaunų k. Kriaunų sen., Rokiškio r. sav., Rokiškio rajono savivaldybei nuosavybės teise priklausantį, Rokiškio savivaldybės administracijos patikėjimo teise valdomą nekilnojamąjį turtą: 270,77 kv. m patalpas, esančias pastate – mokykloje (patalpos kadastrinių matavimų byloje pažymėtos: 2-2 (61,14 kv. m), 2-3 (22,81 kv. m), 2-4 (20,90 kv. m), 2-5 (19,10 kv. m), 2-6 (20,36 kv. m), 2-7 (20,12 kv. m), 2-8 (20,72 kv. m), 2-9 (12,99 kv. m), 2-10 (10,84 kv. m), 2-11 (1,65 kv. m), 2-12 (7,11 kv. m), 2-13 (2,25 kv. m), 2-14 (2,70 kv. m), 2-15 (10,91 kv. m), ½ 2-16 (37,17 kv. m iš 74,34 kv. m)), unikalus Nr. 4400-0110-2429, esančias Sartų g. 19, Kriaunų k., Kriaunų sen., Rokiškio r. sav., bendras pastato plotas – 2582,09 kv. m, kurių bendra įsigijimo balansinė vertė 2023 m. birželio 30 d. – 44298,27 Eur (Europos Sąjungos lėšos – 5299,70 Eur, valstybės biudžeto lėšos – 1112,93 Eur, savivaldybės biudžeto lėšos – 31988,22 Eur, kiti finansavimo šaltiniai – 5897,42 Eur), bendra turto likutinė vertė 2023 m. birželio 30 d. – 23627,81 Eur (Europos Sąjungos lėšos – 4236,24 Eur, valstybės biudžeto lėšos – 890,81 Eur, savivaldybės biudžeto lėšos – 12701,15 Eur, kiti finansavimo šaltiniai – 5799,61 Eur), turto registravimo grupė – 1202200. Turtas skirtas socialinio verslo projekto veikloms vykdyti.

2. Nustatyti šio sprendimo 1 punkte nurodyto turto nuomos kainą – 0,45 Eur per mėnesį už 1 kv. m.

3. Pritarti Savivaldybės turto, išdėstyto šio sprendimo 1 punkte, Savivaldybės materialiojo turto nuomos sutarties projektui (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO“**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vyriausioji specialistė Rasa Pugžlienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Leisti iki 2029 m. birželio 10 d. asociacijai Kriaunų bendruomenei, išnuomoti be konkurso, Rokiškio rajono savivaldybei nuosavybės teise priklausantį, Rokiškio savivaldybės administracijos patikėjimo teise valdomą nekilnojamąjį turtą – 270,77 kv. m patalpas, esančias pastate – mokykloje, adresu Sartų g. 19, Kriaunų k., Kriaunų sen., Rokiškio r. sav. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra: sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktas nustato, kad savivaldybės ilgalaikis materialusis turtas gali būti išnuomotas be konkurso, jeigu savivaldybės ilgalaikis materialusis turtas išnuomojamas pelno nesiekiantiems subjektams, kurių pagrindinis veiklos tikslas atitinka bent vieną iš įstatymo 14 straipsnio 2 dalyje nustatytų tikslų. |
| 3. | Laukiami rezultatai | Bus užtikrintas efektyvus savivaldybei nuosavybės teise priklausančio turto panaudojimas.  |
| 4.  | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Rokiškio rajono savivaldybės administracija su Kriaunų kaimo bendruomene (dabar Kriaunų bendruomenė) 2019 m. birželio 11 d. pasirašė Savivaldybės turto panaudos sutartį Nr. DS-426. Kriaunų bendruomenė patalpomis neatlygintinai naudojosi tol, kol vyko paruošiamieji darbai projekto įgyvendinimui (įrengiami apgyvendinimo kambariai, sanitariniai mazgai ir kt.). Kriaunų bendruomenei pradėjus vykdyti veiklą, kurios metu yra teikiamos apgyvendinimo paslaugos, panaudos sutartis su Kriaunų bendruomene nebegali būti tęsiama, todėl suderinus su Kriaunų bendruomene nuomos sąlygas bei atsižvelgiant į bendruomenės prašymą – sutartis bus nutraukta šalių sutarimu. 2023 m. birželio 12 d. Kriaunų bendruomenė pateikė prašymą išnuomoti 270,77 kv. m patalpas pastate – mokykloje, esančias Sartų g. 19, Kriaunų k., Kriaunų sen., Rokiškio r. sav. iki 2029 m. birželio 10 d. Kriaunų bendruomenė sutinka mokėti nustatyto dydžio nuompinigius – 0,45 Eur per mėnesį už 1 kv. m. Įstaigos tikslas – išnuomotose patalpose vystyti socialinio verslo projektą. Šiuo tarybos sprendimo projektu siūloma pritarti turto išnuomavimui be konkurso, taip yra teikiamas Savivaldybės turto nuomos sutarties projektas.. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |